શ્લોક બજાજની આગેવાની હેઠળની ડીપીએસ સુરતની ટીમે નવરચના સ્કૂલને 3-1થી હરાવી હતી. શ્લોકે તેની સિંગલ્સ અને રિવર્સ સિંગલ્સ એમ બંને મેચ જીતી લીધી હતી. તેણે પ્રથમ મેચમાં શ્રેયસ ખત્રીને 3-0થી અને ત્યાર બાદ સચિન બી.વી.ને 3-0થી હરાવ્યો હતો. તેણે ડબલ્સમાં પણ ટીમને સફળતા અપાવી હતી જ્યાં તેણે સતિષ રાજેશ સાથે જોડી બનાવીને શ્રેયસ અને સચિનની જોડીને 3-0થી હરાવી હતી. સતિષ તેની સિંગલ્સ મેચમાં સચિન સામે હારી ગયો હતો.